Tyskland med sex-forbud under VM – Sverige flyr inn damene
– Vi har aldri hatt forbud mot sex, sier Lasse Richt, Sveriges landslagssjef til Aftonbladet. Svenskene åpner dørene for ektefeller og kjærester mandag etter lagets første VM-match mot Sør-Korea. De får bli i leiren til onsdag bekrefter Richt – landslagets administrative sjef. Tyskland vant VM-finalen i Brasil for fire år siden med 1 – 0 over Argentina. Da var det også forbudt med damebesøk under mesterskapet. Nå skal den suksessrike landslagstreneren Jogi Löw ha skjerpet reglene ytterligere. Under VM er det utelukket med sex – og bruk av sosiale medier. Men Löw er ikke så streng når det kommer til alkohol. Han tillater både øl og vin i baren på spillerhotellet. For å styrke «lagfølelsen», som han kaller det. Under Brasil-VM hadde i tillegg til Tyskland, også Bosnia, Chile, Mexico og Spania sex-nekt. Ytterligere tre land hadde restriksjoner. I Costa Rica fikk spillerne vente til de var klare for åttedelsfinalen. Frankrike fikk ha sex, men ikke «hele natten». Brasilianerne derimot hadde bare ett forbud; ikke «akrobatisk sex». VM-debutant Panama tillater ikke sex under VM. Mens en lattermild Nigeria-boss, Gernot Rohr, bekrefter at spillerne får ha sine fruer på besøk. Men at «russiske kvinner» blir nektet adgang. Bortsett fra kapteinen og den tidligere Lyn-spilleren, John Obi Mikel, som er gift russisk. Ifølge Lasse Richt er det sunn fornuft som gjelder i den svenske leiren når han blir spurt om leveregler under VM. – Vi forsøker å leve som vi bruker, sier Richt. Når det gjelder sosiale medier er det grenser. Og når det kommer til alkohol er det «stengt bar». – Det kommer ikke på tale. Vi har ny kamp tre dager etter Sør-Korea, og det er ikke aktuelt med en øl engang, sier Lasse Richt.
Regjerende verdensmester Tyskland har innført sex-forbud under VM. Men svenskene inviterer spillerfruene inn på VM-basen etter åpningskampen mot Sør-Korea.